# ORGANIZAČNÝ PORIADOK

## **XIX. Humenských vianočných trhov, konaných v dňoch 18. a 19. decembra 2014**

**Názov akcie :** XIX. HUMENSKÉ VIANOČNÉ TRHY

**Termín akcie :** 18. a 19. december 2014

**Miesto konania :** H u m e n n é

**Usporiadateľ : Mesto Humenné**

Účastníci : Podnikateľské subjekty a to právnické osoby a fyzické osoby (ďalej len zúčastnení podnikatelia), ktorých činnosť je v súlade so zákonom č. l78/l998 Z.z. o podmienkach predaja výrobkov a poskytovania služieb na trhových miestach, Všeobecne záväzným nariadením mesta Humenné č. 94/2008 o predaji výrobkov a poskytovaní služieb na trhových miestach a VZN č. 95/2008 Trhový poriadok pre trhoviská a príležitostné trhy zriadené mestom Humenné a nepodnikateľské subjekty – občania.

**Pre zabezpečenie prípravy a priebehu XIX. HUMENSKÝCH VIANOČNÝCH TRHOV (ďalej len XIX. HVT) sa vydáva v zmysle ustanovení čl. IV. VZN mesta Humenné č. 94/2008 tento organizačný poriadok :**

**ČAS PREDAJA**

1. Zúčastnení podnikatelia i ďalší účastníci XIX. HVT musia ukončiť potrebné technické a organizačné práce a podmienky predaja najneskôr 30 minút pred začiatkom predaja.
2. Predajný čas počas XIX. HVT je určený takto :

 **Predajné stánky :**

 ***štvrtok a piatok 18. 12. a 19. 12. 2014 od 8.00 hod. do 18.00 hod.***

 **Stánky s občerstvením :**

 ***štvrtok a piatok 18. 12. a 19. 12. 2014 od 8.00 hod. do 21.00 hod.***

**II.**

# SPÔSOB PREDAJA

 Predaj sa uskutoční v predajných stánkoch a na predajných zariadeniach umiestnených na uliciach: Námestie slobody – pešia zóna, prvá časť ulice  Gorkého od námestia a stánky s občerstvením budú umiestnené v druhej časti Gorkého ulice. Drevené stánky budú umiestnené pri Fontáne lásky od 01.12.2014 do 01.01.2015. Predajný čas v drevených stánkoch mimo vianočných trhov: od 10.00 hod. do 21.00 hod.. Dňa 31.12.2014 bude predajný čas od 10.00 hod. do 04.00 hod.. Stánky budú určené na ambulantný predaj rýchleho občerstvenia.

V dňoch konania vianočných trhov budú mestské parkoviská pre účastníkov a návštevníkov poskytnuté zdarma.

1. Postavenie stánkov si zabezpečujú zúčastnení podnikatelia sami na vlastné náklady, podľa zastavacieho plánu a pokynov organizačného výboru XIX. HVT, výlučne až po zaplatení za predajné miesto + doložení potrebných dokladov pre finančnú správu a len na pridelenom priestore v príslušnom sektore.

Stánok nesmie presahovať vymedzený priestor, za ktorý podnikateľ zaplatil. V prípade nerešpektovania tohto ustanovenia je podnikateľ povinný na vyzvanie pracovníka organizačného výboru, alebo Mestskej polície stánok demontovať bez nároku na vrátenie poplatkov a bez nároku na pridelenie náhradného miesta.

1. Demontáž stánkov a pomocného zariadenia po ukončení jarmoku a ich odvoz z priestoru jarmoku sú povinní zúčastnení podnikatelia zabezpečiť na vlastné náklady.
2. Predajné stánky musia byť estetické a na viditeľnom mieste musí byť umiestnené označenie s uvedením:
* obchodné meno podnikateľa
* bydlisko resp. miesto podnikania fyzickej osoby alebo sídlo právnickej osoby
* sortiment predávaného tovaru
* meno a priezvisko zodpovedného vedúceho stánku.

Každý tovar musí byť označený cenou.

1. Pri predaji sú zúčastnení podnikatelia povinní dodržiavať najmä ustanovenia zákona č.l78/l998 Z.z. o podmienkach predaja výrobkov a poskytovania služieb na trhových miestach, záväzné posudky a nariadenie Regionálneho úradu verejného zdravotníctva v Humennom, VZN mesta č. 94/2008 o predaji výrobkov a poskytovaní služieb na trhových miestach, VZN č. 95/2008 Trhový poriadok pre trhoviská a príležitostné trhy zriadené mestom Humenné a nariadenia organizačného výboru XIX.HVT.
2. Zúčastnení podnikatelia sú povinní počas trhov udržiavať stánky a ich okolie v poriadku a čistote. **Predajné stánky a autá umiestňovať tak, aby nedošlo k poškodeniu zelene, okrasných kríkov a dlažby. V prípade ak nie je možné umiestniť auto za predajným stánkom, je účastník povinný ho odstaviť na riadnom parkovisku. Po ukončení predajného času vykonať dôkladné upratanie stánkov a okolia.** Plnenie tohto opatrenia bude kontrolovať Mestská polícia v Humennom. V prípade nesplnenia uvedeného opatrenia Mestská polícia v Humennom je oprávnená predávajúcemu uložiť pokutu, prípadne ho vykázať z predaja.

**III.**

# POPLATKY A PRÍSPEVKY ÚČASTNÍKOV

#

1. Za predajné miesto v ktorom je zahrnutý aj odvoz odpadkov, sú zúčastnení podnikatelia povinní uhradiť poplatok **j e d n o r á z o v o** na celý XIX. HVT.

 Poplatky sa stanovujú nasledovne :

* **za l bm predajnej plochy, mimo občerstvenia 25,00 €**
* **vystavenie tovaru pred stánkom 5,00 €/m2**
* **za 1 vystavované vozidlo 33,00 €**
* **za 1 m2 výstavnej plochy mimo sektoru 18,00 €**
* **za 1 bm predajnej plochy pre občerstvenie 30,00 €**
* **za priestor na sedenie a státie pri občerstvení 0,70 €/m2**

**Pre stánky s občerstvením a pochutinami budú vyhradené priestory, ktorých** **počet bude obmedzený (limitované možnosti el. prípojok + kapacitné možnosti).** **Po ich obsadení si nemôžu ďalší záujemcovia nárokovať predajné miesto.**

V prípade, že predávajúci zaujme umiestnením predajného stánku viac bežných metrov ako má zaplatené, doplatok za takto zaujaté priestranstvo, bude vo výške **33,00 €/bm .** Týmto nie je dotknuté ustanovenie časti II. bod 1 tohto organizačného poriadku.

**V poplatkoch nie je zahrnuté čistenie predajného miesta** **po ukončení trhov, ktoré vykonajú podnikatelia sami.**

1. Poplatky uvedené v bode 1 budú od 18.12.2014 navýšené o 50 % - v prípade voľných kapacitných miest.
2. Pre zábavné podniky, lunaparky a iné atrakcie bude vyberaný poplatok pri vydávaní povolenia za dni konania jarmoku **10,00** **€/deň/ atrakcia**.
3. O odber elektrickej energie pre osvetľovacie telesá a elektrospotrebiče je každý účastník povinný uplatniť si požiadavku v Technických službách mesta Humenné - pred konaním trhov a túto skutočnosť uviesť aj v priloženej návratke.Realizáciu prípojky uhradiť  Technickým službám mesta Humenné pri napojení podľa skutočne vykonaných prác, na základe revíznej správy o elektrických zariadeniach.
4. Za spotrebu elektrickej energie pre elektrické spotrebiče a osvetľovacie telesá je zúčastnený podnikateľ povinný uhradiť TS mesta Humenné poplatok v nasledovnom rozsahu :
5. **zapojenie jednofázového prívodu 8,30 €/deň**
6. **zapojenie trojfázového prívodu 16,60 €/deň**

Maximálny povolený príkon spotrebičov je na jednu prípojku:

-stánky s malým príkonom do 1kW nap. 220 V / len pre osvetlenie a pokladne prípadne malý spotrebič
- stánky s vyšším príkonom do 5kW nap. 380 V / pre poskytovateľov reštauračných služieb.
Pre osvetlenie používať výhradne úsporné žiarovky resp. žiarivky max. do 25 W. Klasické žiarovky sa nesmú používať.

**IV.**

# POVINNOSTI ÚČASTNÍKOV

1. Zúčastnení podnikatelia sú povinní v stanovených termínochzakúpiť si predajné miesto a to na Mestskom úrade, odbore správy mestského majetku, mestských organizácií a podnikateľských činností v Humennom a uhradiť poplatky uvedené v čl. III. V deň konania jarmoku si bude možné predajné miesto zakúpiť s 50 % prirážkou.

**Spôsob a termíny platenia za predajné miesto:**

Platbu môžu účastníci XIX. HVT – predávajúci uskutočniť nasledovnými spôsobmi a to v termínoch:

* **platba v pokladni MsÚ od 01. 12. 2014 do 19. 12. 2014 (vrátane)**
* **platba poštovou poukážkou do 07.12. 2014**
* **platba prevodom z účtu podnikateľa na účet mesta do 07.12.2014**

 **č.ú. 4210993002/5600, IBAN: SK 7556000000004210993002, VS: 1330129, do správy pre prijímateľa uviesť meno, resp. firmu** a adresu odosielateľa)

* **podnikatelia so sídlom podnikania v okrese Humenné si môžu zakúpiť predajné miesto od 28.11.2014.**

Predajné miesta sa začnú prideľovať a značiť do mapy až v deň, kedy bude možné zakúpiť predajné miesto v pokladni na MsÚ Humenné.

Na základe dokladu o zaplatení a doložení požadovaných dokladov (záznamy daňového úradu , identifikačné údaje) budú prideľované predajné miesta postupne na jednotlivých uliciach a zároveň značené do mapy, ktorá bude pre tento účel vyhotovená.

Žiadateľ po zakúpení predajného miesta obdrží od usporiadateľa kartu - povolenie s uvedením predajného sektora a čísla predajného miesta.

V prípade nepridelenia predajného miesta z kapacitných alebo iných dôvodov, obdrží žiadateľ od usporiadateľa oznámenie o nepridelení predajného miesta.

Vrátenie poplatku nie je možné z dôvodov nespokojnosti s predajným miestom, nepriaznivých poveternostných podmienok a pod.

Účastníkovi, ktorý sa nemohol zo závažných dôvodov zúčastniť XIX. HVT bude vrátený poplatok vo výške 90% na základe jeho písomnej žiadosti doručenej pred konaním XIX.HVT.

Predajné stánky sa môžu umiestňovať podľa povolenia, v ktorom je uvedené označenie predajného sektora a číslo predajného miesta takto :

* 17. 12. 2014 (streda) od 19.00 hod. do 22.00 hod.
* 18.12. 2014 (štvrtok) od 05.00 hod. do 07.30 hod..
1. Účastník jarmoku nie je oprávnený disponovať s prideleným predajným miestom, nemôže ho prenajať ani predať ďalšej osobe. Každý predajca si zakúpi predajné miesto len pre vlastnú potrebu. V prípade porušenia tohto ustanovenia môže byť účastník vylúčený z XIX. HVT bez nároku na vrátenie poplatku.
2. Každý účastník XIX. HVT je povinný dodržiavať VZN č. 94/2008 Trhový poriadok pre trhoviská a príležitostné trhy zriadené mestom Humenné, všetky platné právne predpisy, tento organizačný poriadok, záväzné posudky a nariadenia Regionálneho úradu verejného zdravotníctva v Humennom, pokyny a nariadenia organizačného výboru XIX. HVT a Mestskej polície.
3. Zásobovanie stánkov tovarom musia podnikatelia zabezpečiť tak, aby počas prevádzky neboli prekážky v komunikačnom priestore. Zásobovanie sa musí ukončiť 30 minút pred začatím predaja v zmysle čl. I bod 2 tohto organizačného poriadku.
4. Poriadkovú službu počas jarmoku budú zabezpečovať nepretržite príslušníci Mestskej polície v Humennom. Vlastné stráženie stánku a tovaru v ňom počas predaja i mimo predajného času si zabezpečí každý účastník sám.
5. Zúčastnení podnikatelia, najmä poskytujúci občerstvovacie služby sú povinní zabezpečiť si dostatočný počet nádob na odpadky. Nádoby poskytnú Technické služby mesta Humenné na základe objednávky podnikateľa.
6. Dostatočný počet nádob na odpadky, vyprázdňovanie nádob a samotný odvoz zabezpečia Technické služby mesta Humenné.
7. Nakoľko z dôvodu prechodu normotvorby a legislatívy na normy EÚ sa prešlo na rozvodnú sieť TN-C-S, zúčastnení podnikatelia sú povinní zabezpečiť si pohyblivé prívody (napájacie káble) pre túto sústavu, tzn. troj – a päťžilové, s odpovedajúcimi troj a päťkolíkovými zástrčkami. Štvorkolíkové zástrčky nebude fyzicky možné pripojiť do rozvádzača elektrickej energie.

1. Remeselníkom, ktorí sa zúčastnia XIX. HVT a predvádzajú svoje remeslo, predajné miesto vrátane elektrickej energie bude poskytnuté bez poplatku.

 Umiestnenie remeselníkov do uličky remesiel bude realizované podľa výberu organizátora, ktorých počet bude obmedzený.

**V.**

# ZÁVEREČNÉ USTANOVENIA

1. V prípade spôsobenia škôd, alebo zavinených následkov, bude voči účastníkovi, ktorý ich spôsobil uplatnený postih podľa platných právnych predpisov.
2. Za nedodržanie všeobecne platných právnych predpisov tohto organizačného poriadku, záväzných posudkov a nariadení Regionálneho úradu verejného zdravotníctva v Humennom, pokynov organizačného výboru a Mestskej polície v Humennom môže byť účastník vylúčený z XIX. HVT bez nároku na vrátenie poplatku, prípadne ušlého zisku. Vylúčený účastník musí na pokyn mestskej polície opustiť priestory konania vianočných trhov.
3. Organizačný výbor si vyhradzuje právo kedykoľvek v priebehu trhov zmeniť resp. doplniť podmienky, ak si to vyžiada všeobecný záujem.

###  ***PhDr. Jana Vaľová***

 ***primátorka mesta***